龙观坪诗
周流历名服，言归眷故乡。故乡山水区，埼礒正相望。洞林始映蔚，岭岫忽腾骧。龙游带雾隐，鸾峙凌云翔。鄙州昔草昧，殷商弃遐荒。建国自句吴，雄图冒殊疆。兹壤岂不显，大风尚泱泱。秦政并郡县，五等沦烟霜。霸业一消歇，千纪不复张。英尘翳榛莽，遗基委耕桑。废兴宁有时，抚叹焉可忘。
主题：思乡
情感：想家